Almuevennen, 1844-07-10
Den 13de Novbr. f. A. var jeg tilligemed flere af Sognets Huusmænd forsamlede for at underskrive det bekjendte Andragende til Kongen, og vi bleve da ogsaa enige om at indgive en Besværing over at vor Præst paalægger os at leie Vogn for at transportere ham til Kirken naar han skal udføre kirkelige Forretninger paa Søgnedage; det blev bestemt at jeg skulde forfatte en Besværing til Præsto Amtsraad, og dette skeete saa hurtigt som muligt, den var underskrevet den 20de Novemder af 77 Huusmænd og Jndsiddere, og blev den 22de f. M. indleveret paa Amtscontoiret paa Lindersvold for at forelægges ved et Amtsraadsmøde den 30te Novbr. Vi udtalte i denne Skrivelse vor Utilfredshed med, at vi til Brudevielser og Begravelser paa Søgnedage maa leie Vogn for at kjøre Præsten, Provst Teilmann til og fra Kirken, hvilken Byrde vi ikke vilde bære saavidt som vi med nogen Ret kunde undgaae det, da vi kunde bevidne at det i over 50 Aar, og i fire foregaaende Præsters Tid ikke havde været Tilfældet, og at den samme Jord som havde hørt til Præstegaarden i Mands Minde endnu hørte dertil. Vi bemærkede ogsaa at vi ved Bryllupper offrede efter vor Formue, da vi ikke kjender Taxten, og at mange af os desværre kunne gaae fra Sted til Sted uden at kunne faae en Vogn efterdi vi kun have lidet eller intet at betale med. Efter denne Besværings Jndgivelse hengik to Maaneder uden at vi vidste om den havde været under Forhandling, men da saae jeg ved en Hændelse Berlingske Tidende Nr. 7 d. A. hvori Amtsraadets Forhandlinger var indrykket, og erfarede deraf at vores Besværing ikke var omhandlet ved dette Møde. Jeg tilskrev nu Amtmanden, den 12te Febr. og udbad mig Oplysning om hvorfor dette ikke var skeet, og derpaa erholdt jeg den 23de f. M. igjennem Sognefogden Underretning om, at denne Sag ikke kunde afgjøres af Amtsraadet, hvorfor Besværingen, var tilstillet vores høie Biskop til Bedømmelse. 6 Maaneder ere henvundne uden at vi have hørt eller spurgt, mere til den, saa jeg veed nu ikke hvad Vei vi skulle vandre frem paa; thi det er vel muligt at der er meere end 6 Veie, men hvilken der er den rigtige er vist ikke saa godt at vide – men hvad skal vi gjøre, Byrden maa vi vedblive at bære. Mange siger at vores Besværing er nedstyrtet i en Afgrund hvor der er mørkt og at den ikke meere kommer for Lyset, men dertil siger jeg Nei, jeg haaber der kommer nok et Resultat derud af, men vi skal øves i Taalmodighed, og bie til Tiden kommer. Andre siger Besværingen er i Cancelliet, men det er mig ubekjendt. Maaskee der er en Lovbestemmelse for at vi skal transportere vor Præst til Kirke i alle Forretninger paa Søgnedage, og blot den forevises os, saa vil vi jo gjerne opfylde vores Pligt, men fordi det kun er Huusmænd og Jndsiddere der har klaget, maa der dog vel være et Svar at faae. 1824 og 182 da tjente jeg i vor Præstegaard, og da blev Jngen bebyrdet med den Transport, og det har aldrig, aldrig før været forlangt af nogen Præst i dette Sogn, Præstegaardens Jorder ere nu for flere Aar bortleiede til en Forpagter, naar den endda var blevet udleiet til endeel af Sognets Huusmænd, saa havde dog Nogle faaet en Lettelse, og da kunde de have kjørt for Præsten. Foranførte er skrevet for at Sognets Beboere, kunne see at jeg Jntet har forsømt i denne Sag, og maaskee ogsaa dette kan bidrage til at vi kunne være saa heldige snart at faae et Svar fra de høie og høiærværdige Herrer som have hermed at gjøre, Allersløv den 18de Juni 1844. Jørgen Pedersen. Huusmand.